**ZMLUVA O SLUŽBÁCH VO VEREJNOM ZÁUJME A ZABEZPEČENÍ MESTSKEJ AUTOBUSOVEJ DOPRAVY OSÔB V MESTE NITRA**

**(ďalej len „Zmluva“)**

**Očistená verzia aktuálna ku dňu 19.10.2020**

Uzatvorená medzi zmluvnými stranami:

1. Mesto Nitra

Sídlo: Štefánikova trieda 60, 950 06 Nitra

Zastúpená: Marek Hattas, primátor mesta

IČO: 00308307

IBAN: SK0409000000005028001139

SWIFT: GIBASKBX

DIČ: 2021102853

IČ DPH: SK2021102853

(ďalej len „objednávateľ“)

2. Názov:

Sídlo:

Zastúpená:

IČO:

IBAN:

SWIFT:

DIČ:

IČ DPH:

(ďalej len „dopravca“)

(Objednávateľ a dopravca ďalej spolu aj ako „zmluvné strany“, jednotlivo „zmluvná strana“)

**PREAMBULA ZMLUVY**

Objednávateľ je územný samosprávny celok, ktorého cieľom a zámerom uzatvorenia tejto zmluvy je zabezpečiť dopravnú obslužnosť územia mesta Nitry prostredníctvom pravidelnej verejnej mestskej autobusovej dopravy.

Dopravca je podnikateľský subjekt, ktorý je na základe príslušného podnikateľského oprávnenia a svojho technického a personálneho vybavenia a zázemia oprávnený a schopný poskytovať služby pravidelnej osobnej autobusovej dopravy verejnosti na území mesta Nitry.

Objednávateľ a dopravca uzatvárajú Zmluvu o službách vo verejnom záujme a zabezpečení mestskej autobusovej dopravy v meste Nitra (ďalej len „Zmluva“) podľa § 21 a § 22 zákona č. 56/2012 Z. z. o cestnej doprave v znení neskorších predpisov (ďalej len „Zákon o cestnej doprave“) a podľa zákona č.513/1991 Zb. Obchodného zákonníka v znení neskorších predpisov a majú záujem zabezpečiť prepravné potreby cestujúcej verejnosti na území mesta Nitry v súlade s Nariadením Európskeho parlamentu a rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1170/70 (ďalej len „Nariadenie 1370/2007“).

Zmluvné strany majú záujem upraviť svoje vzájomné práva, záväzky, výkony, intenzitu, kvalitu, lehoty plnenia, platobné podmienky, povinnosti a sankcie pri poskytovaní dopravných služieb mestskej autobusovej dopravy (ďalej aj ako „MAD“) vo verejnom záujme autobusmi v zmluvne dohodnutom rozsahu tarifných kilometrov.

Zmluvné strany majú záujem realizovať projekty vrátane, nie však výlučne s využitím vlastných zdrojov, prostriedkov Európskej únie v rámci národného programu alebo iného mechanizmu získavania podpory z fondov Európskej únie či iných verejných zdrojov, a to z programovacieho obdobia 2014 — 2020, prípadne iného programovacieho obdobia, pokiaľ sa na tom zmluvné strany dohodnú. Uvedené projekty budú predmetom osobitných obstarávaní v súlade s platnou legislatívou a pravidlami prideľovania prostriedkov EU.

Zmluvné strany preberajú na seba práva a záväzky uvedené v tejto Zmluve.

Dopravca vyhlasuje, že je ku dňu uzavretia Zmluvy zapísaný v Registri partnerov verejného sektora v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj ako „zákon č. 315/2016 Z.z.“) a vyhlasuje, že spĺňa všetky údaje a dokumenty uvedené v tomto registri o dopravcovi a o konečnom užívateľovi výhod sú úplné a pravdivé. Za dodržanie povinnosti podľa prvej vety zodpovedná objednávateľ rovnako aj v prípade jeho subdodávateľov.

Zmluvné strany sa dohodli, že k tejto Zmluve sú opravené so súhlasom zmluvných strán pristúpiť aj ďalšie tretie osoby, ktoré boli účastníkmi spoločného verejného obstarávania, ktorého výsledkom je táto zmluva, u ktorých existuje oprávnený záujem na prijímaní služieb poskytovaných dopravcom vyplývajúci z tejto Zmluvy alebo jej príloh.

1. **PREDMET ZMLUVY** Predmetom tejto Zmluvy je
2. záväzok dopravcu poskytovať služby vo verejnom záujme bližšie špecifikované v tejto Zmluve na dobu 10 rokov od účinnosti zmluvy,
3. záväzok objednávateľa poskytovať dopravcovi úhradu za tieto záväzky vo verejnom záujme, a to za podmienok stanovených v tejto Zmluve.

Objednávateľ sa zaväzuje v súlade so zákonom č. 56/2012 Z. z. o cestnej doprave v znení neskorších predpisov, poskytnúť dopravcovi úhradu za záväzok vo verejnom záujme len vo výške podľa tejto Zmluvy, ak dopravca preukáže, že nárok na úhradu vznikol pri plnení dojednaných záväzkov týkajúcich sa poskytovania služieb vo verejnom záujme v rozsahu a za podmienok dohodnutých v tejto Zmluve.

Dopravca je povinný plniť si svoje záväzky hospodárne a efektívne tak, aby svojim konaním nezavinil objednávateľovi nadmernú úhradu za služby vo verejnom záujme.

1.1 Za podmienok uvedených v tejto Zmluve sa dopravca zaväzuje najmä:

1. poskytovať služby vo verejnom záujme počas trvania tejto Zmluvy autobusmi v zmluvne dohodnutom rozsahu tarifných kilometrov za podmienok uvedených v tejto Zmluve (ďalej len „Služby vo verejnom záujme“ alebo „dopravné služby“) a to vždy v súlade s platným Plánom dopravnej obslužnosti mesta Nitra a platnými cestovnými poriadkami schválenými na príslušné obdobie objednávateľom;
2. zabezpečovať plynulú a pravidelnú realizáciu spojov na linkách MAD a to v súlade s platnými cestovnými poriadkami schválenými objednávateľom;
3. prepravovať cestujúcich, batožinu a pod. za podmienok upravených v aktuálne platnom Prepravnom poriadku dopravcu MAD;
4. prepravovať cestujúcich, batožinu a pod. za ceny uvedené v aktuálne platnej Tarife MAD Nitra.
5. v prípade mimoriadnej udalosti v doprave a iných náhodných udalostí, zabezpečiť náhradnú prepravu podľa podmienok uvedených v Technických a prevádzkových štandardoch Mestskej autobusovej dopravy v meste Nitra, ktoré sú prílohou tejto zmluvy (ďalej len „*TPŠ MAD Nitra*“);
6. organizačne, personálne a technicky zabezpečovať predaj všetkých druhov cestovných lístkov všetkými spôsobmi podľa uvedenia v TPŠ MAD Nitra a zaväzuje sa akceptovať čipové karty aktuálne používané v MAD v meste Nitra, ktorými sú karty Milfare Classic. V prípade, ak dopravca nebude schopný organizačne alebo technicky zabezpečiť akceptáciu týchto čipových kariet, zabezpečí bezplatnú výmenu už použitých čipových kariet vydaných predchádzajúcim dopravcom za karty, ktoré budú akceptované dopravcom, a to na vlastné náklady a vlastnú zodpovednosť.
   1. Za podmienok uvedených v tejto Zmluve sa objednávateľ zaväzuje najmä:
7. riadne a načas poskytovať dopravcovi úhradu za záväzky vo verejnom záujme za podmienok stanovených v tejto Zmluve;
8. udeľovať dopravcovi dopravné licencie na prevádzkovanie MAD v meste Nitra v súlade s platným Plánom dopravnej obslužnosti mesta Nitra a v súlade s podmienkami špecifikovanými v Zákone o cestnej doprave, a to na celé obdobie trvania tejto Zmluvy;
9. pre účely tejto Zmluvy objednávateľ udeľuje dopravcovi počas doby trvania tejto Zmluvy výlučné právo na poskytovanie dopravných služieb v sieti liniek MAD na území mesta Nitra v súlade s platným Plánom dopravnej obslužnosti mesta Nitra a udelenými dopravnými licenciami na prevádzkovanie autobusových liniek pravidelnej mestskej autobusovej dopravy vo verejnom záujme pre objednávateľa.
10. **PODMIENKY POSKYTOVANIA DOPRAVNÝCH SLUŽIEB**
    1. Zmluvné strany sa dohodli, že dopravca zabezpečí dopravné služby v rozsahu od 3 295 513 do 4 027 850 východiskových tarifných km za kalendárny rok (plánovaný rozsah dopravných služieb za 1 kalendárny rok), čo je od 32 955 130 do 40 278 500 tarifných kilometrov za celú dobu účinnosti Zmluvy, t. z. za obdobie 10 rokov. Za podmienky pristúpenia ďalších subjektov k záväzku v zmysle preambuly Zmluvy sa ročný východiskový výkon môže navýšiť o tkm výkon na území pristupujúcich subjektov nasledovne:

2.1.2 Obec Branč ročný východiskový výkon : 31 864 tkm s toleranciu +/-10% bez zmeny ceny

2.1.3 Obec Ivanka pri Nitre východiskový výkon : 53 082 tkm s toleranciu +/-10% bez zmeny ceny

2.1.4 Obec Lužianky východiskový výkon : 55 412 tkm s toleranciu +/-10% bez zmeny ceny

2.1.5 Obec Nitrianske Hrnčiarovce východiskový výkon : 24 980 tkm s toleranciu +/-10% bez zmeny ceny

2.1.6 Obec Štitáre východiskový výkon : 19 218 tkm. s toleranciu +/-10% bez zmeny ceny

* 1. Zmluvné strany sa dohodli, že záväzný objem výkonov za príslušný kalendárny rok upravujú platné cestovné poriadky schválené pre príslušné obdobie objednávateľom. Zmena rozsahu poskytovania dopravných služieb bude vždy realizovaná v súlade s § 15 ods. 4 Zákona o cestnej doprave.
  2. Zmeny v rozsahu plnenia dopravných služieb v zmysle tejto Zmluvy môžu byť vynútené a objednávateľom jednostranne zvýšené, alebo znížené najmä v súvislosti so zmenou dopravných služieb v meste Nitra, so vznikom alebo zánikom školského zariadenia, so vznikom alebo zánikom pracovných príležitostí, so vznikom alebo zánikom niektorých dopravných spojení, v dôsledku potreby posilových spojov a pod.

2.4 Vypustený.

2.5 Zmluvné strany sa zaväzujú vzájomne si každoročne, najneskôr do **30.októbra príslušného kalendárneho roka**, odsúhlasovať ročný rozsah výkonov na nasledujúci kalendárny rok. Zmena rozsahu poskytovania dopravných služieb bude vždy realizovaná prostredníctvom zmeny platných cestovných poriadkov pre príslušný kalendárny rok v súlade so Zákonom o cestnej doprave. Veľkosť medziročnej zmeny rozsahu výkonov môže byť maximálne 3 %, pričom uvedené pravidlo sa nebude vzťahovať na I. aktualizáciu cestovných poriadkov a s tým súvisiacu zmenu rozsahu dopravných výkonov pre I. rok poskytovania služby. Dopravca sa v súčinnosti s objednávateľom zaväzuje vynakladať maximálne úsilie pri optimalizácii spojov liniek v dotknutom území mesta s cieľom ich efektívneho využitia.

Zmeny v rozsahu poskytovania služby môžu byť vynútené a objednávateľom požadované aj v priebehu kalendárneho roka, a to najmä v súvislosti so zmenou dopravných potrieb v území ako napr. vznik alebo zánik školy, školského zariadenia, vznik alebo zánik pracovných príležitostí, alebo v súvislosti s koordináciou spojov (dopravnou optimalizáciou) autobusových liniek a/alebo železničnej dopravy a/alebo mestskej hromadnej dopravy, alebo z iných rozhodujúcich okolností v zmysle zákona č. 56/2012 Z. z. o cestnej doprave v znení neskorších predpisov.

Dopravca sa zaväzuje akceptovať Objednávateľom požadované zmeny v rozsahu poskytovania Služby spočívajúce vo zvýšení alebo znížení rozsahu poskytovania Služby, pričom:

* ak zmena nevyžaduje zmenu dopravnej licencie a nevzniká ňou potreba navýšenia počtu autobusov a vodičov, Objednávateľ uplatní požiadavku na takúto zmenu najmenej 15 dní pred účinnosťou zmeny, ak sa zmluvné strany nedohodnú inak;
* ak požadovaná zmena vyžaduje zmenu dopravnej licencie a počtu vodičov, zaväzuje sa Dopravca akceptovať požadovanú zmenu, ak Objednávateľ uplatní požiadavku na takúto zmenu najmenej 5 (päť) mesiacov pred jej účinnosťou, ak sa zmluvné strany nedohodnú inak;
* ak požadovaná zmena vyžaduje aj navýšenie počtu autobusov, zaväzuje sa Dopravca akceptovať požadovanú zmenu, ak Objednávateľ uplatní požiadavku na takúto zmenu najmenej 12 (dvanásť) mesiacov pred jej účinnosťou, ak sa zmluvné strany nedohodnú inak.

Dopravca sa zaväzuje, že pri každej aktualizácii Cestovných poriadkov alebo pri každej zmene rozsahu Služby, spracuje a predloží Objednávateľovi aktualizované Obehy všetkých vozidiel najneskôr do 10 pracovných dní od oznámenia zmeny Cestovných poriadkov alebo zmeny rozsahu Služby. Súčasťou predložených aktualizovaných obehov musí byť aj vzájomne odsúhlasený zaktualizovaný počet používaných autobusov vrátane záložných a rezervných autobusov v jednotlivých veľkostných kategóriách.

Objednávateľ je oprávnený na základe Pokynu Objednávateľa uložiť Dopravcovi povinnosť upraviť Obehy vozidiel a potrebné počty používaných vozidiel a veľkosť vozidiel používanú na jednotlivých linkách v rámci vozidlového parku dopravcu v rozsahu Pokynu Objednávateľa.

Pre účely výpočtu výšky príspevku v danom mesiaci sa do počtu Používaných autobusov počítajú len:

- Nové autobusy do veku 120 mesiacov vrátane od začiatku poskytovania služieb

- Pôvodné autobusy do veku 120 mesiacov vrátane od mesiaca ich prvej evidencie

Počet autobusov je vypočítaný pre každý mesiac samostatne podľa stavu k 1. dňu v príslušnom mesiaci.

Za Nové autobusy sa považujú autobusy, ktorých mesiac prvej evidencie je 5 a menej mesiacov pred mesiacom začatia poskytovania výkonov vo verejnom záujme.

Za Pôvodné autobusy sa považujú autobusy, ktorých mesiac prvej evidencie je 6 a viac mesiacov pred mesiacom začatia poskytovania výkonov vo verejnom záujme.

* 1. Zmluvné strany sa dohodli, že v prípade, ak nastanú okolnosti súvisiace s vyššou mocou ako právnou skutočnosťou, spočívajúcou v mimoriadnej, nepredvídateľnej, neodvrátiteľnej a nezavinenej udalosti (napr. vrátane, nie však výlučne štrajku alebo nepriaznivých poveternostných podmienok alebo mimoriadnych situácií ohrozujúcich zdravie občanov), ktoré znemožnia alebo obmedzia dopravcu v poskytovaní dopravných služieb podľa tejto Zmluvy, dopravca vykoná dopravné služby len v rozsahu možnom, a to vždy s prihliadnutím na bezpečnosť cestujúcich a za dodržania podmienok riešenia mimoriadnych udalostí uvedených v TPŠ MAD Nitra. Ak v dôsledku takto definovanej vyššej moci dôjde k zmene rozsahu plnenia, dopravca je v prípade vzniku takejto situácie povinný o nej bezodkladne, najneskôr do 2-och pracovných dní ako sa o nej dopravca dozvie, informovať objednávateľa formou e-mailu na adresu, ktorú si strany na tento účel oznámia s vyčíslením tarifných kilometrov nerealizovaných z dôvodu vis maior na jednom spoji spolu s uvedením počtu nerealizovaných spojov. Rozsah skutočne odjazdených tkm z vyššie uvedeného dôvodu dopravca uvedie aj v príslušnom mesačnom výkaze výkonov. Objednávateľ sa zaväzuje bezodkladne v rámci najbližšieho mesačného vyúčtovania zohľadniť počet ním odsúhlasených nerealizovaných tarifných kilometrov z dôvodu vis maior.   
     Takáto skutočnosť sa pre účely tejto Zmluvy nepovažuje za zmenu v rozsahu plnenia dopravných služieb a do stanoveného limitu minimálneho, alebo maximálneho objemu výkonov sa v rozsahu zmeny plnenia nezapočítava.
  2. Zmluvné strany berú na vedomie, že počas platnosti príslušných cestovných poriadkov môže dôjsť k dočasnej zmene trasy spojov liniek v dôsledku výluk, uzávierok a obchádzok (ďalej „obchádzkové trasy“) alebo realizovaniu posilových spojov. Za relevantné sa pre účely tejto Zmluvy považujú len obchádzkové trasy a posilové spoje, ktoré si zmluvné strany oznámili a písomne si ich odsúhlasili. Písomné odsúhlasenie musí obsahovať dĺžky obchádzkových trás a posilových spojov s vyčíslením navýšených, resp. ponížených tarifných kilometrov oproti pôvodným trasám (tarifným kilometrom), počty spojov liniek, ktorých týkajú a počet dní, počas ktorých budú spoje prevádzkované po obchádzkovej trase. Do kilometrickej dĺžky posilových spojov sa započítavajú aj prístavné a odstavné kilometre. V prípade, že údaje uvedené v písomnom odsúhlasení budú z objektívnych príčin zmenené, dôjde k doplneniu a aktualizovaniu písomného odsúhlasenia. Ak v dôsledku obchádzkových trás alebo posilových spojov dôjde k zvýšeniu alebo zníženiu rozsahu plnenia, dopravca sa zaväzuje bezodkladne v rámci najbližšieho mesačného vyúčtovania zohľadniť počet nerealizovaných alebo naviac realizovaných tarifných kilometrov z dôvodu obchádzkových trás alebo posilových spojov. Takáto skutočnosť sa pre účely tejto zmluvy nepovažuje za zmenu v rozsahu plnenia dopravných služieb a do stanoveného limitu minimálneho, alebo maximálneho objemu výkonov sa v rozsahu zmeny plnenia nezapočítava.

1. **ÚHRADA ZA ZÁVÄZOK VO VEREJNOM ZÁUJME**
   1. V súlade so Zákonom o cestnej doprave bude úhrada za záväzok vo verejnom záujme uhrádzaná z rozpočtu objednávateľa vo forme príspevku.
   2. Zmluvné strany sa dohodli, že cena sa skladá z ceny za výkon 1 tarifného kilometra a ceny za náklady na nákup autobusov. Cena za výkon 1 tkm je v súlade s Nariadením 1370/2007 stanovená ako vážený aritmetický priemer jednotkových cien za výkon 1 tarifného kilometra nízko — kapacitného autobusu (MIDI), stredno — kapacitného autobusu (STANDARD) a veľko — kapacitného autobusu (MAXI) prepočítaných podľa počtu plánovaných tarifných kilometrov nasadzovaných typov autobusov pre príslušný kalendárny rok. Cena zahŕňa všetky náklady dopravcu vrátane primeraného zisku, potrebné na zabezpečenie Služieb vo verejnom záujme vyplývajúce z tejto Zmluvy. Výška ceny za výkon 1 tarifného kilometra pre príslušný kalendárny rok bude vypočítaná nasledovne:

(Cvykn x Pkmn) +(Cvyks x Pkms) + (Cvykv x Pkmv)

Cvyk =

Pkmsp

Vysvetlivky vzorca:

Cena za vykon a ceny za odpis

Cvyk— celková cena za výkon 1 tarifného kilometra (€/tkm)

Cvykn - cena nízko — kapacitného autobusu za výkon 1 tarifného kilometra (€/tkm)

Cvyks cena stredno — kapacitného autobusu za výkon 1 tarifného kilometra (€/tkm)

Cvykv— cena veľko — kapacitného autobusu za výkon 1 tarifného kilometra (€/tkm)

Pkmn— počet plánovaných tarifných kilometrov ubehnutých nízko — kapacitnými autobusmi (tkm)

Pkms — počet plánovaných tarifných kilometrov ubehnutých stredno — kapacitnými autobusmi (tkm)

Pkmv— počet plánovaných tarifných kilometrov ubehnutých veľko — kapacitnými autobusmi (tkm)

Pkmsp— počet plánovaných tarifných kilometrov ubehnutých všetkými autobusmi spolu (tkm)

Výpočet Cvyk bude zaokrúhlený matematicky na 4 desatinné miesta.

Celková cena za výkon 1 tarifného kilometra je doložená položkovými nákladmi v súlade s Prílohou č. 1 - Záväzný nástroj na výpočet „Nákladovej ceny na 1 tarifný kilometer“, tejto Zmluvy. Príloha č. 1 musí byť priložená jedenkrát k Zmluve a dodaná objednávateľovi aj v elektronickej podobe v programe MICROSOFT EXCEL s použitím vzorcov pre všetky matematické úkony podľa pravidiel spôsobu stanovenia ceny (funkcia ROUND). Jednotkové náklady každej položky budú zaokrúhlené matematicky na 4 desatinné miesta a celková nákladová cena za jednotlivé položky bude zaokrúhlená matematicky na 4 desatinné miesta.

Pre účely tejto zmluvy sa kapacita autobusu stanovuje podľa dĺžky autobusu nasledovne:

|  |  |  |  |  |  |
| --- | --- | --- | --- | --- | --- |
| **Typy vozidiel a ich základné parametre:** | | | |  |  |
|  |  | **Dĺžka (m) Od-Do** | | **minimálny počet nástupných dverí** | **z toho minimálny počet nástupných dverí (mimo predných dverí) min. šírky 1200mm** |
| **MIDI** | Nízkokapacitný a. (stredná veľkosť) | 8,01 | 11 | 3 | 1 |
| **STANDARD** | Strednokapacitný a. (štandardná veľkosť) | 11,01 | 16 | 3 | 2 |
| **MAXI** | Veľkokapacitný a. (veľké-kĺbové v.) | 16,01 | -- | 4 | 3 |
|  | | | | | |

Tarifný kilometer (tkm) je pevne stanovená vzdialenosť medzi jednotlivými zastávkami na spojoch liniek MAD v predpokladanom cestovnom poriadku.. Tarifná vzdialenosť jednotlivých zastávok autobusovej linky sa určí na základe skutočne zistenej vzdialenosti od východiskovej zastávky v kilometroch so zaokrúhlením nahor na 1 desatinné miesto. Skutočná tarifná vzdialenosť sa určuje na základe GPS meradiel umiestnených vo vozidlách.

Tarifný kilometer nie je prejazdový kilometer, technologický kilometer, vzdialenosti odjazdené v súvislosti s otáčaním vozidiel a všetky prázdne jalové kilometre.

Tarifnú vzdialenosť pri zmenách vedenia liniek MAD je povinný určiť dopravca. Objednávateľ má právo kontrolovať a určiť tarifné vzdialenosti liniek MAD načo môže využiť aj nezávislú odbornú organizáciu.

Na základe vzorca na výpočet nákladovej ceny za 1 tkm uvedeného v tomto bode zmluvy stanovil dopravca pri predložení svojej cenovej ponuky zo dňa...... výslednú nákladovú cenu za 1 tkm (Cnak):

* 1. výslednú cenu za výkon 1 tarifného kilometra (Cvyk) ..................,- €/tkm *(údaj doplní uchádzač)*.
  2. Výslednú cenu za ročné náklady na nákup autobusu

|  |  |  |  |  |  |
| --- | --- | --- | --- | --- | --- |
| **Typ autobusu** | | Počet obehových autobusov (turnusové) | Počet záložných autobusov (min. 3 ks) | Počet rezervných autobusov (min. 5 ks) | Jednotkový ročný náklad (€/ 1 autobus) |
| **MIDI** | Nízkokapacitný autobus  (malá veľkosť) | 9 | 1 | 1 |  |
| **STANDARD** | Strednokapacitný autobus  (štandardná veľkosť) | 37 | 1 | 2 |  |
| **MAXI** | Veľkokapacitný autobus (veľké-kĺbové v.) | 30 | 1 | 2 |  |

3.3 Pod pojmom priame tržby a výnosy rozumieme súčet dopravcom dosiahnutých priamych tržieb a výnosov z poskytovaných dopravných služieb, ktoré si dopravca zaúčtuje (pod pojmom priame tržby a výnosy sa rozumie: priame tržby z predaja cestovných lístkov všetkých druhov, priame tržby z predaja čipových kariet, priame tržby z predaja cestovných poriadkov, ostatné tržby na základe Tarify, sankcie uložené za jazdu bez riadneho označenia cestovného lístka alebo za jazdu bez iného oprávnenia, akákoľvek finančná podpora poskytnutá dopravcovi od tretích osôb, a to najmä,, nie však výlučne, dotácie, granty alebo nenávratné finančné prostriedky. Výnosmi sa rozumejú príspevky od zamestnávateľov a iných sponzorov na poskytovanie Služby, ak ich dopravca dostáva, výnosy z prenájmu majetku, ktorý je evidovaný na poskytovanie Služby, premlčané záväzky zo Služby, iné príjmy a výnosy z poskytovania Služby.), ktoré súvisia s poskytovaním služby mestskej autobusovej dopravy podľa tejto zmluvy. Dopravca je povinný odviesť z priamych tržieb a výnosov daň z pridanej hodnoty v súlade s platnými právnymi predpismi Slovenskej republiky.

3.4 Objednávateľ bude dopravcovi každý mesiac najneskôr do 20. dňa príslušného mesiaca uhrádzať za dopravné služby zálohu vypočítanú ako:

Zm = 0,9 x ((Cvyk) x Kmp + 1/12 x Cnakupn x PVn + 1/12 x Cnakups x PVs  
 + 1/12 x Cnakupv x PVv - T)

Vysvetlivky vzorca:

Zm— mesačná záloha objednávateľa uhrádzaná dopravcovi (€)

Cvyk – celková cena za výkon 1 kilometra (€/tkm)

Cnakup- Ročné náklady na nákup jedného autobusu v každej veľkostnej kategórii   
PV – Objednávateľom odsúhlasený počet používaných autobusov jednotlivých veľkostných kategórii pre účely výpočtu príspevku určený podľa odseku 2.5   
Pre vylúčenie pochybností sa zmluvné strany dohodli, že úhrada zálohy za náklady na nákup autobusov bude poskytovaná len do 120 mesiaca (vrátane) veku autobusov.

T – mesačné tržby a výnosy za rovnaký mesiac v predchádzajúcom kalendárnom roku, pričom v 1. kalendárnom roku plnenia tejto zmluvy sa bude pri vyčíslení mesačných priamych tržieb a výnosov vychádzať z podkladov objednávateľa opierajúc sa o historické dáta a pokiaľ nebude možné pre prvý rok vyčísliť presné tržby za jednotlivé kalendárne mesiace, použije sa ako vstupný údaj pre výpočet v prvom roku plnenia priemerná mesačná tržba

Kmp – mesačné plánované kilometre (km)

Výpočet Zm ( mesačná záloha objednávateľa uhrádzaná dopravcovi) bude zaokrúhľovaná matematicky na celé číslo.

3.5 Objednávateľ k 25. dňu nasledujúceho mesiaca po vyplatení zálohy spracuje vzájomné predbežné vyúčtovanie za predchádzajúci mesiac a to na základe skutočne odjazdených tarifných kilometrov podľa platných cestovných poriadkov so zohľadnením posilových spojov a nerealizovaných výkonov z dôvodu vis maior (bod 2.6) a prípadných obchádzkových trás (bod 2.7) , skutočne dosiahnutých priamych tržieb a výnosov a celkovej nákladovej ceny za 1 tarifný kilometer vrátane primeraného zisku ako preplatok alebo nedoplatok.

3.6 Ako podklad k výpočtu vyúčtovania je dopravca povinný každý mesiac do 15. dňa nasledujúceho mesiaca, po mesiaci, ktorého sa vyúčtovanie týka predložiť objednávateľovi:

* podklady o dosiahnutých priamych tržbách za predchádzajúci kalendárny mesiac (Príloha č. 7 – Výkaz o priamych tržbách),
* počet skutočne ubehnutých tarifných kilometrov za predchádzajúci kalendárny mesiac v členení podľa typov autobusov a EČV autobusov (Príloha č. 8 – Mesačný výkaz nasadzovaných autobusov)
* (Príloha č. 9 Mesačný výkaz výkonov, výnosov a strát zo zliav podľa liniek).

Vmp = (Cvyk x Tkmu) + (Umzdyp x Tkmner)   
+ 1/12 x Cnakups x PVs + 1/12 x Cnakupv x PVv   
+ 1/12 x Cnakupn x PVn +Nprep— Tm - Zm

Vysvetlivky vzorca:

Vmp — mesačné predbežné vyúčtovanie pre zmluvné strany za mesiac, ktorého sa vyúčtovanie týka (€)

Cvyk — celková nákladová cena na 1 tarifný kilometer za mesiac, ktorého sa predbežné vyúčtovanie týka (€/tkm)

Tkmu — skutočný počet tarifných kilometrov skutočne ubehnutých dopravcom za obdobie kalendárneho mesiaca podľa platných cestovných poriadkov, ktorého sa predbežné vyúčtovanie týka pri plnení záväzku podľa tejto Zmluvy (tkm) so zohľadnením prípadných obchádzkových trás (bod 2.7) a bez nerealizovaných výkonov z dôvodu vis maior (bod 2.6)   
Umzdyp - jednotkový náklad za ukazovateľ priame mzdy a sociálne a zdravotné poistenie Vodičov (€/tkm) pôvodný, vypočítaný ako vážený priemer zodpovedajúcich ukazovateľov jednotlivých skupín autobusov a ročného počtu tkm.  
Tkmner – Skutočný počet Objednávateľom odsúhlasených nerealizovaných kilometrov z dôvodov uvedených v bodoch 2.6

Cnakup- Ročné náklady na nákup jedného autobusu v každej veľkostnej kategórii

PV – Objednávateľom odsúhlasený počet používaných autobusov jednotlivých veľkostných kategórii pre účely výpočtu príspevku určený podľa odseku 2.5

Pre vylúčenie pochybností sa zmluvné strany dohodli, že úhrada za náklady na nákup autobusov bude poskytovaná len do 120 mesiaca (vrátane) veku autobusov.  
Nprep – náklady preplácané v skutočnej výške (**mýto,** cestná daň) na základe skutočne preukázaných nákladoch

Tm — skutočné mesačné tržby a výnosy dopravcu za mesiac, ktorého sa predbežné vyúčtovanie týka (€)

Zm— mesačná uhradená záloha za mesiac, ktorého sa predbežné vyúčtovanie týka (€)

Na základe hore uvedeného vzorca sa vypočíta výsledný mesačný nedoplatok resp. preplatok, ktorý bude uhradený buď zo strany objednávateľa dopravcovi, alebo zo strany dopravcu objednávateľovi. Podklady k realizácii úhrady predbežného vyúčtovania vo forme Protokolu pripraví a dopravcovi na podpis predloží objednávateľ. Protokol bude podpísaný štatutárnymi zástupcami zmluvných strán, resp. osobami mini poverenými. Zmluvné strany sú povinné takýto nedoplatok resp. preplatok uhradiť vždy k poslednému dňu mesiaca nasledujúceho po mesiaci, ktorého sa nedoplatok resp. preplatok týka.

Výpočet Vmp (mesačné predbežné vyúčtovanie) bude zaokrúhlený matematicky na 2 desatinné miesta.

3.7 Úhrada za dopravné služby bude uhrádzaná formou zálohy a vyúčtovania. Tieto dve položky budú tvoriť mesačný príspevok.

Po ukončení kalendárneho roka objednávateľ v súlade so Zákonom o cestnej doprave zrealizuje záverečné celkové ročné vyúčtovanie **phm, miezd** podľa bodov 3.10 a 3.11 tejto zmluvy.

Na základe celkového ročného vyúčtovania bude nedoplatok, alebo preplatok uhradený buď zo strany objednávateľa dopravcovi, alebo zo strany dopravcu objednávateľovi. Podklady k realizácii úhrady celkového ročného vyúčtovania vo forme Protokolu pripraví a dopravcovi na podpis predloží objednávateľ najneskôr do 31.mája nasledujúceho roka po roku, ktorého sa vyúčtovanie týka. Protokol bude podpísaný štatutárnymi zástupcami zmluvných strán, resp. osobami nimi poverenými, po jeho vecnom skontrolovaní zodpovedným zamestnancom objednávateľa. Objednávateľ je povinný uhradiť takýto nedoplatok voči dopravcovi najneskôr do 30. júna nasledujúceho roka po roku, ktorého sa celkové ročné vyúčtovanie týka. Dopravca je povinný uhradiť takýto preplatok voči objednávateľovi bezodkladne, najneskôr však 15 dní po podpise Protokolu na účet objednávateľa, alebo bezdôvodného odmietnutia podpísania Protokolu zo strany dopravcu.

Výpočet záverečného celkového ročného vyúčtovania bude zaokrúhlený matematicky na 2 desatinné miesta.

3.8 Zo strany dopravcu bude dochádzať k medziročnej úprave cenovou indexáciou podľa Prílohy č. 3.pre príslušný kalendárny rok. Zmluvné strany sa dohodli počas trvania tejto Zmluvy na pravidelnej úprave a to vždy jedenkrát ročne s účinnosťou pre príslušný kalendárny rok. Úprava bude realizovaná aktualizovaním jednotkových cien nákladov dopravcu o toľko percent o koľko percent sa zmení príslušný index podľa Prílohy č.3 podľa typov autobusov a následným prepočtom ako vážený aritmetický priemer jednotkových cien prepočítaný podľa počtu plánovaných tarifných kilometrov nasadzovaných autobusov v súlade s Prílohou č. 1 - Záväzný nástroj na výpočet ceny tejto Zmluvy a v súlade s Prílohou č. 3. - „Cenové indexy“ tejto Zmluvy. Vyplnené tabuľky Prílohy č. 1 - Záväzný nástroj na výpočet ceny (pre všetky typy autobusov + priemer) tejto Zmluvy je dopravca každoročne povinný predložiť objednávateľovi. Príloha č. 3 „Cenové indexy“ tejto Zmluvy stanovuje, ktoré položky a pomocou akých cenových indexov sa upravujú. Prvá aktualizácia jednotkovej nákladovej ceny za 1 tarifný kilometer a jednotkových cien podľa typov nasadzovaných autobusov bude realizovaná s účinnosťou od 1.januára 2022, resp. od nástupu na poskytovanie služieb podľa skutočnej percentuálnej zmeny valorizačných indexov medzi lehotou na predkladanie ponúk  a dňom nástupu na vykonávanie služieb.

V okamihu, keď bude cenová indexácia a skutočné náklady dopravcu overené audítorom potrebné vo vzťahu k valorizácií položky Náklady práce Vodiči, revízori a dispečeri oficiálne zverejnená Štatistickým úradom Slovenskej republiky pre príslušný rok, dopravca zašle objednávateľovi podklady potrebné k valorizácií a objednávateľ je povinný bezodkladne upraviť cenu podľa podmienok uvedených v tejto Zmluve s účinnosťou od 01. januára príslušného roka. Na základe cenových indexov oficiálne stanovených Štatistickým úradom Slovenskej republiky a skutočných nákladov dopravcu overených audítorom je objednávateľ povinný upraviť cenu buď jej zvýšením, alebo jej znížením obdobne s postupom vyúčtovania podľa bodu 3.11 a s dopravcom bezodkladne po nadobudnutí účinnosti dodatku zrealizovať vzájomné vyúčtovanie rozdielu, ktorý vznikol od 01. januára príslušného roka. Takáto zmena bude vždy upravená písomnou dohodou zmluvných strán vo forme písomného dodatku k tejto Zmluve.

3.9 V prípade vzájomne odsúhlasenej zmeny počtu autobusov potrebných na zabezpečenie dopravných výkonov podľa obehov a cestovných poriadkov podľa článku 2.5 sa premietne do výpočtu od 1. dňa mesiaca nasledujúceho po mesiaci v ktorom došlo k odsúhlasenej zmene počtu autobusov.

3.10 Zmluvné strany sa dohodli, že z dôvodu neustáleho a rýchleho vývoja cien pohonných hmôt zrealizujú každoročne, vždy po ukončení kalendárneho roka vzájomné vyúčtovanie tejto položky. Ako základňa pre východzí kalendárny rok plnenia tejto zmluvy bude ponuková cena - jednotkový náklad za ukazovateľ pohonné hmoty dopravcu €/tkm, ktorá bude vypočítaná ako vážený priemer ponukových cien všetkých troch typov autobusov (nízkokapacitný, strednokapacitný, veľkokapacitný) podľa ich ročného plánovaného počtu tarifných km.

Po ukončení kalendárneho roka plnenia zmluvy bude tento jednotkový náklad za ukazovateľ pohonné hmoty €/tkm upravený pre každý typ autobusu samostatne na základe cenového indexu pohonných látok podľa nasledovných vzorcov:

Uphmu = Uphmp x (Ciphm v % /100)

Vysvetlivky vzorca:

Uphmu – jednotkový náklad za ukazovateľ pohonné hmoty (€/tkm) upravený zaokrúhlene na 4 desatinné miesta

Uphmp - jednotkový náklad za ukazovateľ pohonné hmoty (€/tkm) pôvodný

Ciphm – cenový index pohonné hmoty v % zistený porovnaním priemernej ročnej ceny pohonných hmôt za vyúčtovávaný kalendárny rok s priemernou ročnou cenou pohonných hmôt za kalendárny rok predchádzajúci vyúčtovávanému roku vychádzajúc z hodnôt vykázaných na webovom sídle Štatistického úradu SR pre ukazovateľ „Motorová nafta“. Prvá aktualizácia s účinnosťou od 1.januára 2022, resp. od nástupu na poskytovanie služieb bude vypočítaná podľa skutočnej zmeny valorizačných indexov medzi lehotou na predkladanie ponúk  a dňom nástupu na vykonávanie služieb.

Vo všetkých dotknutých ustanoveniach tohto bodu a tejto zmluvy sa pod pojmom pohonné hmoty rozumie nafta takého typu, ktorý bude používaný ako palivo v prevažnej väčšine autobusov zaradených do vozidlového parku MAD Nitra. Kilometre odjazdené nízkoemisnými autobusmi s alternatívnymi pohonom (napr. LPG, CNG, elektrické) ako aj kilometre odjazdené dieselovými autobusmi jazdiacimi na iný typ nafty ako prevažná väčšina autobusov vozidlového parku MAD Nitra, sa zahrnú do vyúčtovania phm a vyúčtujú rovnakým spôsobom ako je stanovený v tomto odseku, nakoľko sa posudzujú ako kilometre odjazdené vozidlom jazdiacim na naftu, ktorú používa prevažná väčšina vozidiel autobusového parku MAD Nitra.

Úprava jednotkového nákladu za ukazovateľ pohonné hmoty (Uphmu) v €/tkm **pre každý typ autobusu:**

Uphmp (€/tkm) Uphmu = Uphmp x (Ciphm v % /100) ( €/tkm)

Nízkokapacitný

Strednokapacitný

Veľkokapacitný

Úprava priemerného jednotkového nákladu za ukazovateľ pohonné hmoty (Uphmu) v €/tkm

Tkmr – skutočne odjazdené tarifné km za vyúčtovávaný rok všetkými autobusmi zaradenými do vozidlového parku MAD Nitra bez ohľadu na druh ich pohonu

Tkmr (tkm) Uphmu (€/km)

Nízkokapacitný autobus ................ ...............

Strednokapacitný autobus ................ ...............

Veľkokapacitný autobus ................ ...............

Celkom Tkmr:

Uphmu = (Tkmrn x Uphmun + Tkmrs x Uphmus + Tkmrv x Uphmuv) / Tkmr

Uphmu = ...... €/tkm

Uphmp = ........€/tkm

Výpočet vyúčtovania pohonných hmôt za kalendárny rok:

Vphr = (Uphmu – Uphmp) x Tkmr

Vysvetlivky vzorca:

Vphr = vyúčtovanie pohonných hmôt

Tkmr = skutočne odjazdené tarifné kilometre za kalendárny rok všetkými autobusmi zaradenými do vozidlového parku MAD Nitra bez ohľadu na druh ich pohonu

Vphr = ....... € (výsledkom vyúčtovania je preplatok alebo nedoplatok, ktorý bude zahrnutý do záverečného celkového vyúčtovania)

3.11 Zmluvné strany sa tiež dohodli, že z dôvodu  vývoja miezd v SR zrealizujú každoročne, vždy po ukončení kalendárneho roka vzájomné vyúčtovanie tejto položky iba po predložení skutočných nákladov Dopravcu na priame mzdy, sociálne a zdravotné poistenie vodičov, dispečerov, revízorov a ostatných zamestnancov .   
Ako základňa pre východzí kalendárny rok plnenia tejto zmluvy bude ponuková cena - jednotkový náklad za ukazovateľ priame mzdy, sociálne a zdravotné poistenie vodičov, dispečerov, revízorov a ostatných zamestnancov €/tkm.

Po ukončení kalendárneho roka plnenia zmluvy a po predložení skutočných nákladov Dopravcu bude tento jednotkový náklad za ukazovateľ priame mzdy, sociálne a zdravotné poistenie Vodičov, dispečerov, revízorov a ostatných zamestnancov €/tkm upravený na základe cenového indexu priemernej mesačnej mzdy v národnom hospodárstve SR a zmeny minimálnej hodinovej mzdy ustanovenej nariadením vlády SR na základe § 2 ods. 1 zákona č. 663/2007 Z. z. o minimálnej mzde v znení neskorších predpisov podľa nasledujúceho postupu:

Umzdyustat = Umzdyp x (0,7\*Cimzdy+0,3\* Cihodmz )

Vysvetlivky vzorca:

Umzdyustat – jednotkový náklad za ukazovateľ priame mzdy a sociálne a zdravotné poistenie Vodičov, dispečerov, revízorov a ostatných zamestnancov (€/tkm) upravený podľa štatistických údajov zaokrúhlene na 4 desatinné miesta.

Umzdyp - jednotkový náklad za ukazovateľ priame mzdy a sociálne a zdravotné poistenie Vodičov, dispečerov, revízorov a ostatných zamestnancov (€/tkm) pôvodný, vypočítaný ako vážený priemer zodpovedajúcich ukazovateľov jednotlivých skupín autobusov a ročného počtu tkm.

Cimzdy – cenový index medziročnej zmeny priemernej mesačnej nominálnej mzdy zamestnanca hospodárstva SR zverejnených Štatistickým úradom SR v % oficiálne zverejnený Štatistickým úradom SR za vyúčtovávaný rok s presnosťou na 2 des. miesta

Cihodmz – cenový index medziročnej zmeny minimálnej hodinovej mzdy, ustanovenej nariadením vlády SR na základe § 2 ods. 1 zákona č. 663/2007 Z. z. o minimálnej mzde v znení neskorších predpisov v % za vyúčtovávaný rok s presnosťou na 2 des. miesta

Umzdyudop = PNdop / Tkmr

Umzdyudop – jednotkový náklad za ukazovateľ priame mzdy a sociálne a zdravotné poistenie Vodičov, dispečerov, revízorov a ostatných zamestnancov(€/tkm) upravený podľa štatistických údajov zaokrúhlene na 4 desatinné miesta.

PNdop predstavuje skutočné ročné náklady Dopravcu na mzdy Vodičov, dispečerov, revízorov a ostatných zamestnancov preukázané vo forme prehľadu podľa Prílohy č.16 overenej audítorom Dopravcu.

Tkmr = skutočne odjazdené a nerealizované tarifné kilometre za kalendárny rok

Ak dopravca nepreukáže skutočne náklady bude hodnota Umzdyu = Umzdyp

Ak dopravca preukáže skutočne náklady podľa postupu v tomto odstavci a Umzdyudop <= Umzdyustat, bude hodnota Umzdyu = Umzdyudop.

Ak dopravca preukáže skutočne náklady podľa postupu v tomto odstavci a Umzdyudop > Umzdyustat, bude hodnota Umzdyu = Umzdyustat.

Umzdyu – jednotkový náklad za ukazovateľ priame mzdy a sociálne a zdravotné poistenie Vodičov, dispečerov, a revízorov a ostatných zamestnancov (€/tkm) upravený pre účely výpočtu vyúčtovania, zaokrúhlene na 4 desatinné miesta.

Prvá aktualizácia s účinnosťou od 1. januára 2022 bude zrealizovaná podľa skutočnej zmeny valorizačných indexov medzi lehotou na predkladanie ponúk a dňom nástupu na vykonávanie služieb.

Vmzdyr = (Umzdyu – Umzdp) x Tkmr

Vysvetlivky vzorca:

Vmzdyr = vyúčtovanie miezd ročné

Tkmr = skutočne odjazdené a nerealizované tarifné kilometre za kalendárny rok

Vmzdyr = ....... € (výsledkom vyúčtovania je preplatok alebo nedoplatok, ktorý bude zahnutý do záverečného celkového vyúčtovania)

Za predpokladu, že dopravca objednávateľovi preukáže, že ako zamestnávateľ je v pracovnoprávnych vzťahoch povinný aplikovať záväzky vyplývajúce mu z kolektívnej zmluvy vyššieho stupňa (ďalej len „KZVS“) a súčasne objektívne preukáže presné celkové náklady na priame mzdy a sociálne a zdravotné poistenie Vodičov, dispečerov, a revízorov a ostatných zamestnancov presahujúcich výšku týchto ročných upravených nákladov, objednávateľ uhradí 50% zo sumy presahujúcej výšku ročných upravených nákladov na priame mzdy a sociálne a zdravotné poistenie Vodičov, dispečerov, a revízorov a ostatných zamestnancov.

3.12 Zmluvné strany sa dohodli, že náklady na mýto, cestnú daň, cestovné náhrady vodičov a revízorov bude dopravcovi uhrádzať mesačne spolu s mesačnými vyúčtovaniami na základe objektívnych podkladov preukazujúcich ich skutočnú výšku.

3.13 Po oficiálnom zverejnení indexu spotrebných cien motorovej nafty a indexu priemernej mesačnej nominálnej mzdy zamestnanca hospodárstva SR Štatistickým úradom Slovenskej republiky, minimálnej hodinovej mzdy, ustanovenej nariadením vlády SR na základe § 2 ods. 1 zákona č. 663/2007 Z. z. o minimálnej mzde v znení neskorších predpisov a skutočné náklady dopravcu overené audítorom, pripraví dopravca podklady s úpravou jednotkových nákladov za ukazovateľ pohonné hmoty a ukazovateľ priame mzdy a sociálne a zdravotné poistenie Vodičov, dispečerov, a revízorov a ostatných zamestnancov pre všetky typy autobusov s výpočtom priemerného jednotkového nákladu za tento ukazovateľ €/tkm a doručí ich objednávateľovi. Na základe poskytnutých podkladov zo strany dopravcu objednávateľ zrealizuje výpočet ako podklad pre ročné vyúčtovanie tejto položky

Všetky podklady doručí dopravca objednávateľovi v dostatočnom časovom predstihu s ohľadom na zachovanie dohodnutého termínu pre vyúčtovanie 30.04. príslušného kal. roka.

Preplatky, resp. nedoplatky budú zahrnuté do záverečného celkového ročného vyúčtovania a zrealizované v súlade s bodom 3.9 tejto Zmluvy.

1. **KONTROLA PLNENIA ZÁVÄZKU**
   1. Kontrolu plnenia záväzku a dojednaní vyplývajúcich z tejto Zmluvy vykonajú priebežne poverení zamestnanci kompetentného, vecne príslušného odborného útvaru objednávateľa alebo objednávateľom na to oprávnená tretia osoba, na základe výkazov skutočne realizovaných výkonov, dosiahnutých priamych tržieb a výnosov za každý mesiac zmluvného obdobia predkladaných dopravcom. Dopravca predloží výkazy každý mesiac vždy do 15. dňa nasledujúceho mesiaca a to:
2. Prílohu č. 7 Výkaz o priamych tržbách;
3. Prílohu č. 8 Mesačný výkaz nasadzovaných autobusov;
4. Prílohu č. 9 Mesačný výkaz výkonov, výnosov a strát zo zliav podľa liniek

Na základe týchto výkazov zamestnanci kompetentného odborného útvaru objednávateľa alebo objednávateľom na to oprávnená tretia osoba zrealizuje mesačnú kontrolu plnenia záväzku a dojednaní vyplývajúcich z tejto Zmluvy najneskôr do. 25. dňa nasledujúceho mesiaca po mesiaci, ktorého sa kontrola týka. Následne po ukončení kalendárneho roka a poskytnutia dokladov dopravcom ku koncoročnému vyúčtovaniu zamestnanci kompetentného odborného útvaru objednávateľa vykonajú kontrolu k záverečnému celkovému ročnému vyúčtovaniu.

Pri kontrole má objednávateľ právo vykonávať kontrolu výkonu dopravy na jednotlivých linkách v rozsahu, ktorý je podstatný pre posúdenie plnenia tejto Zmluvy a jej záväzkov. Objednávateľ má tiež právo na kontrolu originálnych dokladov, vrátane účtovných, a to vo vzťahu k položkám, ktoré vstupujú do vyúčtovania – mesačného, koncoročného (najmä, nie však výlučne kontrolu výšky tržieb a výnosov, kontrolu výšky miezd a pod.)

Po vykonaní každej kontroly za účelom dohľadu nad zisťovanými skutočnosťami zamestnanci kompetentného odborného útvaru objednávateľa alebo objednávateľom na to oprávnená tretia osoba, spracuje zápis o vykonanej kontrole a v prípade zistených nedostatkov písomnou formou požiada dopravcu o ich bezodkladné odstránenie, resp. objednávateľ je oprávnený uplatniť za zistené nedostatky zmluvne dohodnuté sankcie.

**5. PRÁVA A POVINNOSTI ZMLUVNÝCH STRÁN**

* 1. Dopravca je najmä povinný zabezpečiť:

5.1.1 poskytovanie dopravných služieb v súlade so záväzkami vyplývajúcimi z ponuky dopravcu vo verejnom obstarávaní, ktorého výsledkom je uzatvorenie tejto Zmluvy, v súlade so záväzkami vyplývajúcimi z tejto Zmluvy,  v súlade s povinnosťami vyplývajúcimi mu zo všeobecne záväzných právnych predpisov, najmä zákona o cestnej doprave a v zmysle a v súlade s  TPŠ MAD Nitra.

5.1.2 poskytovanie dopravných služieb vyhovujúcich základným požiadavkám plynulosti, pravidelnosti, kapacity a kvality, nevyhnutné služby súvisiace s verejnou prepravou osôb pri stanovených prepravných podmienkach podľa Prepravného poriadku a schválených cestovných poriadkov.

5.1.3 vyčlenenie z celkového počtu vozidiel 76 ks vozidiel potrebných na plnenie predmetu zmluvy (obehy), z toho:

* 9 ks nízkokapacitných autobusov - MIDI
* 37 ks strednokapacitných autobusov - STANDARD
* 30 ks veľkokapacitných autobusov - MAXIa udržiavanie prevádzkovej zálohy pre prípad výpadku vozidla a dohodnutého počtu rezervných vozidiel v rozsahu stanovenom v TPŠ MAD Nitra a ustanovení 2.5 tejto zmluvy

Dopravca je počas trvania zmluvy viazaný predloženou Koncepciou zloženia vozového parku, pričom vozidlá uvedené v koncepcii zloženia vozového parku môžu byť počas trvania zmluvy nahradené novšími vozidlami.

5.1.4 aby všetky autobusy prevádzkované na linkách MAD Nitra spĺňali štandardy vozidiel MHD NR stanovené v TPŠ MAD Nitra, konkrétne napr.:

- požiadavku na maximálny vek vozidla. Maximálny prípustný vek vozidla sa počíta od dátumu prvej evidencie vozidla a dopravca je oprávnený ponechať vozidlo vo vozovom parku pre MAD do skončenia kalendárneho roka, v ktorom vozidlo dosiahlo maximálny vek v zmysle a v súlade s TPŠ MAD Nitra, následne ho z vozového parku MAD vyradí.

- požiadavku na maximálny priemerný vek vozidlového parku

- požiadavku na emisný štandard vozidiel

- požiadavku na nízkopodlažnosť a bezbariérovosť vozidiel

- požiadavku na vybavenosť autobusov klimatizačným a vykurovacím zariadením,

- požiadavku na umožnenie bezplatného prístupu cestujúceho na internet vo vozidle pomocou bezdrôtovej technológie Wi-Fi

- požiadavku na vzhľad, označovanie a vybavenosť autobusov.

5.1.5 všetky zmeny v rozsahu poskytovania služby z dôvodu zmeny dopravných potrieb v dôsledku vzniku/zániku pracovných príležitostí, rastu/poklesu hustoty osídlenosti časti mesta, vzniku/zániku zariadení predškolskej alebo školskej prípravy, riešením potrieb dopravnej prepojenosti pri preprave cestujúcich za podmienok stanovených touto zmluvou a poskytnúť objednávateľovi súčinnosť pri aktualizácii Plánu dopravnej obslužnosti,

5.1.6 obchádzkové trasy - zmeny trasy spojov liniek v dôsledku výluk, obchádzok, uzávierok a pod. môže dopravca uskutočniť po písomnom odsúhlasení objednávateľom,

5.1.7 uskutočňovanie predaja cestovných dokladov a prevádzkovanie informačných a predajných centier v rozsahu a podľa podmienok TPŠ MAD Nitra

5.1.8 na základe požiadavky objednávateľa poskytnutie informácií o:

-   počte a druhu predaných cestovných lístkov (všetkých typov) podľa platnej tarify v elektronickej forme vo formáte excel podľa jednotlivých spojov a jednotlivých autobusových zastávok na všetkých linkách MAD,

- návštevnosti a využívaní služieb IPC, pričom evidenciou využívania služieb sa rozumie najmä evidencia počtu predaných jednotlivých typov cestovných lístkov,  počtu vystavených BČK a počet vybavených reklamácií,

- o využívaní služieb miest provízneho predaja, pričom evidenciou využívania služieb sa rozumie evidencia počtu predaných jednotlivých typov cestovných lístkov a počtu transakcií dobitia BČK za jednotlivé miesta provizórneho predaja,

- výške tržieb za každý mesiac.

5.1.9 počas doby platnosti zmluvy o dopravných službách vo verejnom záujme systematickú kontrolu vybavenia cestujúcich platnými cestovnými lístkami v zmysle a v súlade s TPŠ MAD Nitra,

5.1.10 za účelom kontroly plnenia tejto zmluvy poskytnutie informácií, údajov, dát a systému objednávateľovi k možnosti sledovania vozidla podľa požiadaviek uvedených v TPŠ MAD Nitra

5.1.11 na území mesta osadenie, údržbu, opravu a ďalšiu správu označníkov zastávok MAD a elektronických informačných tabúľ v súlade s podmienkami uvedenými v TPŠ MAD Nitra. V súvislosti s osadením označníkov a elektronických informačných tabúľ dopravcom sa zmluvné strany výslovne dohodli, že všetky označníky a elektronické informačné tabule inštalované dopravcom po podpise tejto zmluvy budú ku dňu jej ukončenia prevedené do vlastníctva objednávateľa za cenu 1,- € bez DPH/ks. Dopravca sa zaväzuje, že počas trvania tejto zmluvy nepredá označníky a elektronické tabule inej osobe, ako objednávateľovi. Objednávateľ má právo v priebehu trvania Zmluvy požiadať Dopravcu o dodanie a osadenie ďalších nových označníkov, pričom za každé takéto dodanie a osadenie označníka na základe takejto osobitnej objednávky Objednávateľ zaplatí dopravcovi ............... € bez DPH/ks. Objednávateľ má právo v priebehu trvania Zmluvy požiadať Dopravcu o dodanie a osadenie ďalších nových elektrických informačných tabúľ, pričom za každé dodanie a osadenie každej novej tabule na základe takejto osobitnej objednávky Objednávateľ zaplatí dopravcovi:

* ............... € bez DPH/ks za centrálnu elektronickú informačnú tabuľu (CT)
* .................€ bez DPH/ks za zastávkovú elektronickú informačnú tabuľu (ZT)
* .................€ bez DPH/ks za zastávková elektronická informačná tabuľa – mini (ZT-mini).

Dopravca je povinný v tomto bodu uvedená cenu za označníky a CT, ZT a ZT - mini garantovať po dobu 4 roky od nástupu na poskytovanie Služby.

Uvedené nebráni, aby Objednávateľ sám zabezpečil dodanie a osadenie označníkov a elektrických informačných tabúľ a v tom prípade má Dopravca povinnosť objednávateľom zabezpečené označníky a elektronické informačné tabule počas doby platnosti tejto zmluvy spravovať, užívať na účel, pre ktorý boli osadené (t. j. zahrnúť do existujúceho komunikačného systému, siete elektronických tabúľ) ako aj udržiavať na vlastné náklady.

5.1.12 najneskôr k predloženiu obehov podľa bodu 2.5. Zmluvy predloženie Zoznamu vozidiel zaradených do autobusového parku MAD Nitra a záložných vozidiel s technickou dokumentáciou všetkých vozidiel, s povinnosťou jeho aktualizácie k predloženiu obehov podľa bodu 2.5. Zmluvy každého kalendárneho roku, pričom dopravca bude prvýkrát plniť túto povinnosť v roku 2022. Technickou dokumentáciou, ktorú bude dopravca predkladať v zmysle tohto bodu zmluvy sa rozumie Osvedčenie o evidencii – časť II každého vozidla.

5.1.13 dodržať Koncepciu zloženia vozového parku, ktorú Dopravca predkladal v ponuke zo dňa ...... , a to počas celého obdobie trvania zmluvy podľa prílohy č. 10. Dopravca môže nahradiť autobusy uvedené v Koncepcii zloženia vozového parku za mladšie autobusy. Dopravca je povinný predložiť aktualizovanú Koncepciu zloženia vozového parku a Koncepciu optimalizácie spojov/liniek podľa zmien dopravných potrieb vždy najneskôr k termínu 30.09.

5.1.14 predloženie Zoznamu vodičov s platnou kvalifikačnou kartou vodiča vždy k 30.10 príslušného roku v súlade so zákonom č. 18/2018 o ochrane osobných údajov a o zmene a doplnení niektorých zákonov v znení neskorších predpisov

5.1.15 realizáciu oprávnenia objednávateľa jednostranného zvýšenia/zníženia rozsahu dopravných služieb (tarifných kilometrov) v rozsahu podľa bodu 2.1. Zmluvy oproti východiskovému plánovanému rozsahu za celú dobu zmluvy, a to bez zmeny východiskovej ceny za tarifný km,

5.1.16 poskytovanie služby podľa schváleného cestovného poriadku objednávateľom s tým, že zostavenie nových cestovných poriadkov okrem zmeny dopytu (nové pracovné príležitosti, zmeny v sieti školských a zdravotníckych zariadení, zmeny v cestnej sieti atď.) bude realizované v koordinácii so zmenami v cestovných poriadkoch železničnej osobnej dopravy, prímestskej autobusovej a diaľkovej autobusovej dopravy

* + 1. prijatie úhrady za služby, ktoré budú uskutočňované formou mesačných zálohových platieb
    2. priebežné posielanie podkladov k vyúčtovaniu výkonov MAD a koncoročnému vyúčtovaniu výkonov MAD do 30.4. nasledujúceho kalendárneho roka, v prípade včasného nepredloženia podkladov k vyúčtovaniu mesačnej zálohovej platby dopravcom, má objednávateľ právo zastaviť poskytovanie zálohových platieb na obdobie ďalších mesiacov až do doby predloženia podkladov k všetkým meškajúcim vyúčtovaniam z dôvodu nepredloženia potrebných podkladov dopravcom
    3. vedenie evidencie nákladov a výnosov z plnenia záväzku oddelene od evidencie nákladov a výnosov z ostatných poskytovaných dopravných služieb,

5.1.20 najneskôr ku dňu účinnosti zmluvy preukázanie existencie poistenia s poistným obdobím začínajúcim najneskôr dňom účinnosti tejto zmluvy na krytie poistných rizík vzniku škody na majetku, živote a zdraví spôsobenej pri prevádzkovaní autobusovej dopravy s poistným plnením najmenej 2.000.000,- € na každú z uvedených oblastí a následné udržiavanie takéhoto poistenia po celú dobu existencie tohto zmluvného vzťahu.

5.1.21 nahradenie škody zavinenej dopravcom pri prevádzkovaní autobusovej dopravy v súvislosti s touto zmluvou, a to poskytnutím poistného plnenia a/alebo z vlastných finančných zdrojov

5.1.22 poskytovanie služieb vo verejnom záujme v MAD v meste Nitra samostatne alebo prostredníctvom subdodávateľov, ktorí boli schválení podľa Prílohy č. 11 tejto zmluvy. Ak dopravca Prílohu č. 11 nevyplní, má sa za to, že subdodávky nevyužíva a v takom prípade je povinný plniť predmet zmluvy len dopravca samostatne (osobne), a to až do momentu nahlásenia subdodávateľa. V prípade využitia subdodávateľov je za plnenie uskutočňované subdodávateľmi osobne priamo a samostatne zodpovedný voči objednávateľovi výhradne dopravca sám.

5.1.23 Dopravca touto Zmluvou prenecháva Objednávateľovi do výpožičky reklamné plochy v autobusoch MHD umiestnené v súlade s TPŠ MAD NItra. Objednávateľ je oprávnený využívať reklamné plochy len na účely reklamy podujatí alebo činností v súlade s vymedzením v Technických a prevádzkových štandardoch. Dopravca je povinný reklamné materiály predložené Objednávateľom umiestniť vo všetkých autobusoch MHD v lehote do 3 dní od ich doručenia Objednávateľom. Náklady, ktoré Dopravcovi vzniknú v súvislosti so starostlivosťou o reklamné plochy sú zahrnuté v režijných nákladoch Dopravcu. Zmluvné strany sa dohodli, že okrem reklamných plôch vo vozidlách MHD podľa tohto ustanovenia, Dopravca nie je oprávnený bez predchádzajúceho písomného súhlasu Objednávateľa umiestňovať vo vnútri vozidla alebo na vonkajších plochách vozidla žiadnu reklamu ani polepy.

* 1. Objednávateľ je najmä povinný
     1. podklady a informácie poskytnuté od dopravcu v súvislosti s predmetom tejto Zmluvy použiť výlučne v nevyhnutnom rozsahu, na účely uvedené v tejto Zmluve, utajovať ich a nesprístupniť ich tretím osobám v súlade s platnou legislatívou s výnimkou, keď plní povinnosti jemu vyplývajúce zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších zákonov alebo iné zákonom ustanovené a uložené povinnosti sprístupnenia dokladov najmä pre účely kontroly, inšpekcie, vyšetrovania. Objednávateľ je povinný pri plnení povinností vyplývajúcich pre neho zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov ako aj pri plnení iných predpisov, z ktorých vyplýva povinnosť sprístupnenia dokladov postupovať v zmysle tohto zákona a iných predpisov;
     2. v prípade zmeny Cenníka cestovného v MAD oboznámiť dopravcu s takouto pripravovanou zmenou najneskôr 60 dní vopred pred účinnosťou novej tarify za účelom vylúčenia možných negatívnych dopadov súvisiacich s poskytovaním Služieb vo verejnom záujme;
     3. plniť si svoje finančné povinnosti vyplývajúce z tejto Zmluvy za podmienok dohodnutých v tejto Zmluve;

Výška mesačných záloh bude každoročne stanovená na príslušné ročné obdobie formou Prílohy č. 2 - „Platobný kalendár záloh na rok .....“ tejto Zmluvy. Zmluvné strany sa zaväzujú poskytnúť si súčinnosť k podpísaniu Prílohy č. 2 pre aktuálny kalendárny najneskôr do 31.03. kalendárneho roka. V prípade, ak pre príslušný rok nebola podpísaná Príloha č. 2, resp. nebol schválený rozpočet objednávateľa, objednávateľ sa zaväzuje poskytnúť dopravcovi mesačné zálohy vo výške zodpovedajúcej zálohovým platbám v príslušných mesiacoch predchádzajúceho roka.

1. **ÚROKY Z OMEŠKANIA PLNENIA SI FINANČNÝCH POVINNOSTÍ**
   1. Pri neplnení si platobných povinností vyplývajúcich z tejto Zmluvy majú zmluvné strany právo uplatňovať si úroky z omeškania voči druhej zmluvnej strane.
   2. Úroky z omeškania sú splatné do 14 dní na účet druhej zmluvnej strany a to na základe písomnej výzvy oprávnenej zmluvnej strany doručenej povinnej zmluvnej strane.
   3. Výška úrokovej sadzby je stanovená ako aktuálna sadzba zákonných úrokov z omeškania v zmysle zákona č. 513/1991 Zb. Obchodný zákonník v znení neskorších predpisov.
   4. Objednávateľ nie je povinný platiť úroky z omeškania v prípade, ak k porušeniu jeho povinnosti došlo z dôvodov vyplývajúcich z vyššej moci, spočívajúcich najmä vo výpadku daňových príjmov v dôsledku zmeny legislatívy.
2. **DĹŽKA TRVANIA ZMLUVY A DOBA POSKYTOVANIA SLUŽIEB**
   1. Táto Zmluva nadobúda platnosť dňom jej podpisu obidvoma zmluvnými stranami. Táto Zmluva sa uzatvára na dobu určitú – 10 rokov odo dňa 01.01.2022. Účinnosť nadobudne táto zmluva dňom nasledujúcim po dni zverejnenia zmluvy na webovom sídle objednávateľa, Dopravca je povinný zahájiť poskytovanie dopravných služieb od 01.01.2022.
   2. Objednávateľ si vyhradzuje právo uplatniť Opciu u dopravcu na ďalšie poskytovanie dopravných služieb za podmienok dohodnutých podľa tejto zmluvy aj po 31.12.2031. Pre zamedzenie pochybností, objednávateľ je oprávnený (nie povinný) uplatniť Opciu na ďalšie poskytovanie dopravných služieb po ukončení doby platnosti dohodnutej v bode 7.1, pričom opcia musí byť uplatnená písomne a doručená dopravcovi najneskôr 12 mesiacov pred skončením zmluvy.
   3. Zmluvné strany sú oprávnené odstúpiť od Zmluvy len z dôvodov uvedených v článku

7.3.1, 7.3.2 a 7.3.3 tejto Zmluvy. Odstúpenie od Zmluvy ktoroukoľvek zo zmluvných strán nadobúda účinnosť uplynutím 12 mesiacov odo dňa doručenia oznámenia o odstúpení druhej zmluvnej strane.

7.3.1 Objednávateľ je oprávnený odstúpiť od Zmluvy, ak dopravca závažne poruší povinnosti podľa Zmluvy. Závažným porušením povinností dopravcu sa rozumie neposkytovanie Služieb vo verejnom záujme v rozsahu väčšom ako 50% predpokladaného denného kilometrového výkonu výlučne z dôvodov na strane dopravcu súvisle alebo v úhrne počas 1 kalendárneho roka po dobu viac než päť (5) kalendárnych dní.

7.3.2 Objednávateľ je tiež oprávnený odstúpiť od tejto zmluvy, ak dopravca poruší ktorúkoľvek z povinností, ktorá je podľa tejto zmluvy sankcionovaná zmluvnou pokutou, pričom neuhradí zmluvnú pokutu oprávnene uplatnenú objednávateľom z titulu porušenia tejto povinnosti a súčasne nepristúpi ani k náprave porušenej zmluvnej povinnosti napriek doručeniu dvoch písomných výziev objednávateľa na upustenie od porušovania zmluvnej povinnosti s poskytnutím primeranej lehoty na nápravu nie kratšej ako 30 dní každou zo zaslaných výziev. Nezaplatenie zmluvnej pokuty a zaslanie výziev zo strany objednávateľa sa zároveň musí vecne, skutkovo a časovo vzťahovať k porušovaniu jednej a tej istej zmluvnej povinnosti vyskytujúcemu sa v určitom čase plnenia zmluvy.

7.3.3 Dopravca je oprávnený odstúpiť od Zmluvy, ak objednávateľ závažne poruší povinnosti podľa Zmluvy. Závažným porušením povinností objednávateľa sa rozumie omeškanie objednávateľa so zaplatením finančných povinností vyplývajúcich z tejto Zmluvy o viac, než 60 dní po dni splatnosti, pričom nedôjde k náprave ani v dodatočnej lehote desiatich (10) dní poskytnutej dopravcom na nápravu v písomnom upozornení.

7. 4 Objednávateľ je oprávnený túto zmluvu vypovedať v prípade, ak budú kumulatívne splnené nasledovné podmienky:

- počas platnosti tejto zmluvy sa objektívne (bez zavinenia a vplyvu zmluvných strán) zmenili podmienky, faktory a okolnosti, za ktorých bolo vyhlásené verejné obstarávanie na uzatvorenie tejto zmluvy, do takej miery, že nie je spravodlivé a v súlade s dobrými mravmi, prípadne ani v súlade so všeobecne záväznými právnymi predpismi (napr. Nariadením ES 1370/2007) trvať na plnení tejto zmluvy za podmienok v nej dohodnutých,

- zmena tejto zmluvy cestou uzatvorenia dodatku zohľadňujúceho vplyvy a dopady objektívne zmenených podmienok, faktorov a okolností nie je právne prípustná,

- na vypovedaní zmluvy sa uznieslo Mestské zastupiteľstvo v Nitre.

Výpovedná doba je 12 mesiacov a plynie od 1 mesiaca nasledujúceho po doručení výpovede druhej zmluvnej strane.

7.5 Objednávateľ je oprávnený túto zmluvu vypovedať aj v nasledujúcom prípade:

7.5.1 v prípade, ak dopravca nezačne poskytovať službu v lehote podľa bodu 7.1, t.j. od 1.1.2022. Výpovedná doba je v tomto prípade 1 (jeden) kalendárny týždeň a začína plynúť dňom bezprostredne nasledujúcim po dni, v ktorom bola výpoveď doručená dopravcovi;

7.5.2 v prípade, ak je na majetok dopravcu vyhlásený konkurz alebo konkurzné konanie bolo zastavené pre nedostatok majetku alebo dopravca vstúpi do likvidácie, preruší alebo iným spôsobom skončí svoju podnikateľskú činnosť. Výpovedná doba je v tomto prípade 12 (dvanásť) kalendárnych mesiacov a začína plynúť dňom bezprostredne nasledujúcim po dni, v ktorom bola výpoveď doručená dopravcovi;

**8. SANKCIE**

Zmluvné strany sa dohodli na práve objednávateľa na zaplatenie zmluvných pokút nasledovne:

8.1 Za nedodržanie maximálneho priemerného veku vozidlového parku v zmysle TPŠ Mad Nitra vznikne objednávateľovi právo na zaplatenie zmluvnej pokuty 20.000 €, a to i opakovane.

* 1. Za nedodržanie maximálneho veku každého vozidla v zmysle TPŠ MAD Nitra vznikne objednávateľovi právo na zaplatenie zmluvnej pokuty 5.000,- € za každé vozidlo, ktoré nebolo vyradené z vozidlového parku MAD Nitra do konca kalendárneho roka, v ktorom dosiahlo maximálne prípustný vek, a to i opakovane.
  2. Za nedodržanie emisného štandardu vozidla v zmysle TPŠ MAD Nitra, vznikne objednávateľovi právo na zaplatenie zmluvnej pokuty   5.000,- € za každé vozidlo, ktoré nespĺňa stanovený emisný štandard, a to i opakovane.
  3. Za nedodržanie podmienky nízkopodlažnosti vozidla, vznikne objednávateľovi právo na zaplatenie zmluvnej pokuty vo výške   5.000,- € za každé vozidlo, ktoré nespĺňa podmienku nízkopodlažnosti, a to i opakovane.
  4. Za nedodržanie podmienky vybavenia vozidla klimatizáciou alebo vykurovaním, vznikne objednávateľovi právo na zaplatenie zmluvnej pokuty vo výške 5.000,- € za každé vozidlo, ktoré dopravcovi chýba do splnenia limitu 100%, a to i opakovane.
  5. Za nedodržanie inej podmienky určenej pre vozidlo zaradené do MAD Nitra podľa TPŠ MAD Nitra, vznikne objednávateľovi voči dopravcovi právo na zaplatenie zmluvnej pokuty vo výške 1.000,- € za každé vozidlo a každú nesplnenú podmienku.

* 1. Za nedodržanie vyčlenenia celkového počtu vozidiel pre potreby plnenia tejto zmluvy, nedodržanie počtu vozidiel z hľadiska zmeny dopravných potrieb podľa bodu 5.1.5 tejto Zmluvy, a prevádzkovej zálohy v zmysle TPŠ MAD Nitra, vznikne objednávateľovi voči dopravcovi právo na zaplatenie zmluvnej pokuty vo výške 10.000,- € za každé vozidlo, ktoré dopravcovi chýba do splnenia limitu.
  2. Za nezahájenie poskytovania dopravných služieb v termíne stanovenom v tejto zmluve vznikne objednávateľovi voči dopravcovi právo na zaplatenie zmluvnej pokuty vo výške 50.000,- € za každý deň omeškania.
  3. Za trvalé ukončenie dopravných služieb v celom zmluvnom rozsahu alebo dočasné zastavenie poskytovania dopravných služieb v  rozsahu väčšom ako 50 % predpokladaného denného kilometrického výkonu z dôvodov na strane dopravcu súvisle alebo v úhrne počas kalendárneho roka po dobu viac ako 5 dní z dôvodov na strane dopravcu v rozpore s touto zmluvou, má objednávateľ nárok na zmluvnú pokutu vo výške 50.000,- € za každý deň neposkytovania dopravných služieb.
  4. Za zabezpečenie prepravy cestujúcich na ktorejkoľvek linke autobusom s nižšou kapacitou ako predpísaným alebo vozidlom dohodnutým s objednávateľom ak nebolo použitie iného typu autobusu vyvolané okolnosťami vis maior - 1000 eur za každé zistenie
  5. Za každý vynechaný, t. j. nevypravený spoj z viny dopravcu (vinou sa rozumie každé konanie, ktoré nebude vyvrátiteľné preukázateľnou objektívnou príčinou/skutočnosťou v konaní dopravcu) – 1000 eur za každé zistenie

8.12 Za každé oneskorenie spoja z východiskovej zastávky z viny dopravcu (vinou sa rozumie každé konanie, ktoré nebude vyvrátiteľné preukázateľnou objektívnou príčinou/skutočnosťou v konaní dopravcu)  nad rámec povoleného limitu od 0:00 do +1:00min: 50 eur za každé zistenie.

8.13 Za každý predčasný odchod z východiskovej zastávky: 50 Eur za každé zistenie.

8.14 Za vynechanie zastávky alebo za nezastavenie na zastávke, pokiaľ nie je na znamenie – 50 eur za každé zistenie.

8.15 Za nevydanie cestovného lístka vodičom napriek tomu, že cestujúci požiada vodiča o jeho vydanie – 500 eur za každý prípad.

* 1. Za nevyužitie klimatizácie vo vozidlách MAD v zmysle a v súlade s TPŠ MAD Nitra– za každé vozidlo a deň – 300 eur.
  2. Za nevyužitie kúrenia vo vozidlách MAD v zmysle a v súlade s  TPŠ MAD Nitra– za každé vozidlo a deň – 300 eur.
  3. Za každé nedodržanie termínu predloženia akýchkoľvek dokladov, správ, zoznamov a inej dokumentácie vo vzťahu k plneniu podmienok tejto zmluvy, pokiaľ sú tieto doklady, správy, zoznamy a iné dokumenty v tejto zmluve presne určené a ich predloženie je viazané na konkrétny termín – 100 eur za každý aj začatý deň omeškania.
  4. Za prevádzkovanie vozidla na linkách MAD bez platnej technickej alebo emisnej kontroly – 500 eur za každý deň prevádzky a vozidlo
  5. Za porušenie záväzku dopravcu vyčleniť výhradne pre potreby MAD Nitra stanovený počet pracovníkov kontroly - revízorov podľa TPŠ MAD Nitra, vznikne objednávateľovi právo na zaplatenie zmluvnej pokuty 5.000 ,- € za každý kalendárny mesiac, v ktorom bolo zistené porušenie tejto povinnosti, čo i len krátkodobo.
  6. Za neevidovanie reklamácií a sťažností od zákazníkov a prácu s nimi: 1000 Eur za každý aj začatý mesiac.
  7. Za neumiestnenie obsahu dodaného objednávateľom dopravcovi za účelom jeho umiestnenia na reklamné plochy v autobusoch určené podľa TPŠ MAD Nitra, vznikne objednávateľovi právo požadovať zmluvnú pokutu vo výške 500,- € za každý prípad porušenia záväzku
  8. Za porušenie podmienok stanovených v TPŠ pre umiestňovanie reklamy a informačných materiálov, má objednávateľ právo uplatniť si u dopravcu zmluvnú pokutu vo výške 500,- €, za každý autobus, v súvislosti s ktorým bolo zistené takéto porušenie
  9. Za nezabezpečenie alebo obmedzenie prevádzky obchodnej kancelárie s bezbariérovým prístupom, alebo za obmedzenie poskytovania dohodnutých služieb tejto kancelárii, okrem prípadov, keď bolo odsúhlasené objednávateľom alebo spôsobené okolnosťou vis maior – 500,- € za každý deň.
  10. Za nezabezpečenie systému dobíjania čipových kariet dopravcom v dohodnutom rozsahu výlučne zo strany dopravcu –150,- € za každý deň a miesto, v ktorom nie je služba dobíjania kariet dostupná
  11. Za neposkytovanie služby zakúpenia cestovných lístkov prostredníctvom sms výlučne zo strany dopravcu – 150,- € za každý deň.
  12. Za nepreukázanie existencie poistenia s poistnými podmienkami uvedenými v tejto zmluve kedykoľvek počas účinnosti tohto zmluvného vzťahu má objednávateľ nárok na zmluvnú pokutu od dopravcu vo výške 200, - € za každý deň absencie takéhoto poistenia.
  13. Za každý začatý deň, počas ktorého nebude pre objednávateľa výlučne zo strany dopravcu dostupný online systém monitoringu vozidiel zaradených do MAD Nitra, vzniká objednávateľovi právo na zmluvnú pokutu 50,- €.
  14. Za každý deň omeškania dopravcu so zriadením zábezpeky v zmysle článku 9. tejto zmluvy, je dopravca povinný zaplatiť objednávateľovi zmluvnú pokutu vo výške 1.000,- €.
  15. Za porušenie alebo nedodržanie štandardov stanovených pre označníky podľa podmienok TPŠ MAD Nitra, vzniká objednávateľovi právo na zmluvnú pokutu vo výške 100,- € za každý označník, ktorý nespĺňa podmienky TPŠ.
  16. Pre všetky ostatné prípady nedodržania/porušenia podmienok poskytovania služby ustanovených v TPŠ MAD Nitra, ktoré nie sú osobitne vyšpecifikované v predchádazjúcich odsekoch tohto článku, platí právo objednávateľa na zaplatenie zmluvnej pokuty od dopravcu vo výške 100,- € za každé zistené porušenie.
  17. Všetky zmluvné pokuty sa viažu aj na vozidlový park dopravcu, resp. subdodávateľa, ktorým sú zabezpečované dopravné služby vyplývajúce zo zmluvy o dopravných službách vo verejnom záujme.
  18. Objednávateľ si uplatňuje nárok na zmluvnú pokutu u dopravcu písomne. Uplatnením práva objednávateľa na zmluvnú pokutu vyplývajúcu z tejto zmluvy nie je dotknutá povinnosť oprávnených subjektov uložiť pokutu dopravcovi podľa § 48 a nasl. zákona č.56/2012 Z.z. o cestnej doprave v znení neskorších predpisov.
  19. Termín splatnosti všetkých uvedených pokút je do pätnásteho (15.) dňa mesiaca nasledujúceho po mesiaci, v ktorom bolo dopravcovi doručené písomné oznámenie o uplatnení si pokuty zo strany objednávateľa. V prípade včasného nezaplatenia uplatnených zmluvných pokút, vzniká právo objednávateľa započítať splatné zmluvné pokuty oproti akýmkoľvek platbám poukazovaným objednávateľom dopravcovi podľa tejto zmluvy.
  20. Kumulácia zmluvných pokút nie je vylúčená, pričom celková výška zmluvných pokút, ktoré môžu byť podľa tohto článku Zmluvy objednávateľovi zaplatené je obmedzená čiastkou vo výške 12 000 000,- €. Zmluvná pokuta za rovnaké porušenie zmluvy môže byť objednávateľom uplatnená voči dopravcovi aj opakovane, a to v prípade, ak po uplatnení si zmluvnej pokuty porušovanie zmluvy naďalej pretrváva, alebo sa vyskytne opakovane.

8.36 V prípade, ak dopravca nesplní niektorú zo svojich povinností uvedených z dôvodov vis maior (vyššia moc) alebo poruchy vozidla počas prevádzky, alebo preukázanej poruchy tarifného systému nezavinenej dopravcom, objednávateľovi nevznikne právo na zaplatenie zmluvnej pokuty. Za vis maior sa považuje mimoriadna, nepredvídateľná, neodvrátiteľná a dopravcom nezavinená udalosť, ktorá objektívne zabráni plneniu zmluvnej povinnosti dopravcu (najmä, nie však výhradne: živelná udalosť, nepriaznivé poveternostné podmienky znemožňujúce bezpečné a bezškodové prevádzkovanie dopravnej služby, štrajk).

8.37 Zmluvné strany sa dohodli, že ak právoplatným rozhodnutím Protimonopolného úradu SR bude konštatované, že dopravca sa pri získaní zákazky, ktorej výsledkom je táto zmluva, dopustil kolúzneho správania alebo v prípade, ak dopravca iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž, je objednávateľ oprávnený požadovať od dopravcu zaplatenie jednorazovej zmluvnej pokuty vo výške 500.000,- €.

8.38 Na základe uvedeného žiadateľ navrhuje v návrhu zmluvy uviesť bod,ktorý bude znieť nasledovne, cit.:„ Zmluvné strany sa dohodli, že v prípade, ak nastanú okolnosti súvisiace s vyššou ·mocou ako právnou skutočnosťou spočívajúcou v mimoriadnej, nepredvídateľnej, neodvrátiteľnej a nezavinenej udalosti ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy, snehová kalamita),v epidémii, v pandémii (ako napr. ochorenie COVID-19),vo vyhlásení núdzového stavu alebo v nepredvídateľnej ľudskej činnosti (napr. štrajk, občianske nepokoje, vojna),ktoré znemožnia alebo obmedzia Dopravcu v poskytovaní Dopravných služieb podľa tejto Zmluvy, Dopravca vykoná Dopravné služby len v rozsahu možnom, a to vždy s prihliadnutím na bezpečnosť cestujúcich. V prípade vzniku takejto situácie je Dopravca povinný o nej bezodkladne informovať Objednávateľa, najneskôr do 24 (dvadsaťštyri) hodín od momentu, kedy nastala uvedená situácia.

8.39 Dopravca nie je povinný nahradiť škodu a ani zaplatiť zmluvnú pokutu, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov alebo dôvody vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy, snehová kalamita), v epidémii, v pandémii (ako napr. ochorenie COVID-19), vo vyhlásení núdzového stavu alebo v nepredvídateľnej ľudskej činnosti (napr. štrajk, občianske nepokoje, vojna).

**9. ZÁBEZPEKY NA POSKYTNUTIE SLUŽIEB**

* 1. Dopravca sa zaväzuje najneskôr do 3 dní od podpisu zmluvy predložiť Objednávateľovi originál bankovej záruky vo výške 500.000,- € platnej po celú dobu poskytovania služieb alebo previesť na bankový účet objednávateľa finančné prostriedky vo výške 500.000,- € ako tzv. výkonovú zábezpeku na vykonanie plnenia v zmysle dojednaní zmluvy. Nakladať s finančnými prostriedkami je Objednávateľ oprávnený len v zmysle dojednaní zmluvy. Výkonová zábezpeka, resp. výkonová zábezpeka ponížená o jej oprávnené čerpanie, bude vrátená Dopravcovi na jeho bankový účet uvedený v záhlaví zmluvy do 5 (piatich) pracovných dní po uplynutí lehoty trvania zmluvy.

9.2 Zmluvné strany sa dohodli, že výkonová zábezpeka bude v plnej výške slúžiť na uspokojenie všetkých prípadných pohľadávok objednávateľa voči dopravcovi vyplývajúcich z tejto Zmluvy alebo s ňou súvisiacich.

9.3 Banková záruka bude vystavená výhradne v prospech objednávateľa ako oprávneného. Banková záruka musí byť vystavená ako neodvolateľná a bezpodmienečná, pričom banka sa zaviaže na plnenie bez námietok a na základe prvej výzvy oprávneného uspokojí objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú objednávateľ požaduje ako zábezpeku na poskytnutie služieb v prípade, ak dopravca porušuje svoje záväzky vyplývajúce mu zo Zmluvy a zo všeobecne záväzných právnych predpisov. V prípade, ak dopravca nesplní svoj záväzok podľa tejto zmluvy riadne a včas, objednávateľ je oprávnený vyzvať banku, ktorá bankovú záruku poskytla, aby tento záväzok uhradila.

* 1. Zaplatenie zmluvnej pokuty nemá vplyv na splnenie povinnosti podľa tejto Zmluvy.
  2. V prípade čerpania zábezpeky objednávateľom je dopravca povinný doplniť zábezpeku do pôvodnej výšky. Dopravca je povinný do tridsiatich (30) dní po každom čerpaní bankovej záruky Objednávateľom doplniť bankovú záruku do jej pôvodnej výšky. Doplnením bankovej záruky podľa predchádzajúcej vety sa rozumie (na základe dohody Dopravcu s bankou): a) rozšírenie bankovej záruky na jej pôvodnú výšku, alebo b) zriadenie novej bankovej záruky na jej pôvodnú výšku, pričom Dopravca alebo banka doručí Objednávateľovi záručnú listinu, ktorou bola banková záruka rozšírená alebo opätovne zriadená.

1. **SPORY A DORUČOVANIE**
   1. V prípade, že v priebehu trvania Zmluvy dôjde k takej zmene právnych predpisov, ktorá bude mať podstatný vplyv na plnenie tejto Zmluvy, sa zmluvné strany zaväzujú vstúpiť do rokovania o zmene Zmluvy formou jej dodatku a na základe konsenzu zrealizovať jej úpravu v súlade s platnou legislatívou.
   2. Zmluvné strany sa dohodli, že v prípade ak nastanú okolnosti, ktoré objektívne obmedzia alebo znemožnia objednávateľovi v uhrádzaní príspevkov za poskytovanie dopravných služieb podľa tejto Zmluvy, sa zmluvné strany zaväzujú vstúpiť do rokovania o zmene Zmluvy formou jej dodatku a na základe konsenzu zrealizovať jej úpravu v súlade s platnou legislatívou.
   3. Zmluvné strany sa zaväzujú, že si budú vzájomne včas oznamovať všetky okolnosti, ktoré by mohli viesť ku sporom, budú o nich rokovať, aby sa mohli riešiť dohodou, resp. formou dodatku k tejto Zmluve.
   4. K súdnemu sporu pristúpia zmluvné strany len v prípade, ak vzájomným dohodovacím konaním nedôjde k dohode do 90 dní od predloženia sporného nároku. Spôsob a formu riešenia sporu dohodnú zmluvné strany v rámci dohodovacieho konania.
   5. Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.

10.6 Elektronická zásielka doručovaná do elektronickej schránky sa považuje za doručenú v deň jej prevzatia adresátom alebo uplynutím úložnej doby 5 kalendárnych dní, aj keď sa adresát o tom nedozvie.

10.7 Elektronická zásielka doručovaná prostredníctvom elektronickej pošty (e-mailom) sa považuje za doručenú v okamihu obdržania potvrdenia o prijatí e-mailu odoslaného na e-mailovú adresu kontaktnej osoby druhej Zmluvnej strany.

**11. ZÁVEREČNÉ USTANOVENIA**

11.1 Táto Zmluva predstavuje úplnú dohodu zmluvných strán o predmete tejto Zmluvy. Túto Zmluvu je možné meniť a dopĺňať v súlade s platnou legislatívou výlučne písomnou dohodou zmluvných strán vo forme písomných dodatkov k tejto Zmluve uzatvorených obidvoma zmluvnými stranami.

11.2 Vo všetkých prípadoch, keď táto zmluva stanovuje pre splnenie povinnosti zmluvnej strany lehotu určenú počtom dní alebo pevným dátumom, alebo dňom v mesiaci, a posledný deň tejto lehoty pripadne na deň pracovného voľna, považuje sa lehota za dodržanú, ak zmluvná strana splnila povinnosť v najbližší nasledujúci pracovný deň.

11.3 Právne vzťahy touto Zmluvou zvlášť neupravené sa riadia ustanoveniami Obchodného zákonníka, a iných všeobecne záväzných právnych predpisov.

11.4 S ohľadom na charakter a obsah tejto Zmluvy považujú zmluvné strany jej jednotlivé ustanovenia za oddeliteľné a v prípade, že sa ktorékoľvek ustanovenie tejto Zmluvy stane neplatným, či nevykonateľným, považujú zmluvné strany ostatné ustanovenia tejto Zmluvy za platné a vykonateľné.

11.5 V okamžiku, keď dôjde k neplatnosti alebo nevykonateľnosti určitého ustanovenia tejto Zmluvy sa zmluvné strany zaväzujú nahradiť bez zbytočného odkladu toto ustanovenie iným platným a vykonateľným ustanovením, ktorého obsah a účel bude najbližší obsahu a účelu pôvodného ustanovenia tejto Zmluvy.

11.6 Všetky práva a povinnosti vyplývajúce z tejto Zmluvy prechádzajú, ak to ich povaha nevylučuje na právneho nástupcu zmluvných strán.

11.7 Táto Zmluva je vyhotovená v šiestich (6) rovnopisoch — z ktorých štyri vyhotovenia obdrží objednávateľ a dve vyhotovenia obdrží dopravca.

11.8 Meniť a dopĺňať obsah tejto Zmluvy je možné len formou písomných a očíslovaných dodatkov, ktoré budú platné, ak budú podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa.

11.9 Zmluvné strany vyhlasujú, že Zmluvu prečítali a jej obsahu porozumeli. Nižšie svojím podpisom potvrdzujú, že obsah tejto Zmluvy vyjadruje ich skutočnú, vážnu a slobodnú vôľu.

11.11 Prílohami a záväznými neoddeliteľnými súčasťami tejto Zmluvy sú:

Príloha č. 1 Záväzný nástroj na výpočet „Nákladovej ceny na 1 tarifný kilometer“

Príloha č. 2 Platobný kalendár

Príloha č. 3 Cenové indexy

Príloha č. 4 Sadzba cestovného MAD Nitra

Príloha č. 5 Kontaktné osoby zmluvných strán

Príloha č. 6 Plánované tarifné kilometre

Príloha č. 7 Výkaz o priamych tržbách a iných výnosoch

Príloha č. 8 Mesačný výkaz výkonov, výnosov a strát zo zliav podľa liniek

Príloha č. 9 Mesačný výkaz nasadzovaných autobusov

Príloha č. 10 Koncepcia zloženia vozidlového parku

Príloha č.11 Zoznam subdodávateľov

Príloha č.13 Technicko prevádzkové štandardy MAD v Meste Nitra

Príloha č. 14 Cestovný poriadok

Príloha č. 15 Nábeh dopravcu na poskytovanie služby

Príloha č. 16 Ročná cena práce

V ............................. dňa .................. V Nitre dňa ..............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dopravca Marek Hattas

primátor mesta Nitry